Diari Oficial de la Generalitat Valenciana


Sumari del DOGV 4770, del 08-06-2004 (2004/5287)

RESOLUCIÓ de 20 de maig de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del conveni de col·laboració entre la Generalitat Valenciana, a través de la Conselleria de Benestar Social, l'administració general de l'estat, a través de la Delegació del Govern a la Comunitat Valenciana, l'Ajuntament de València i Cáritas Diocesana de València, per a portar a cap un programa integral d'atenció a les persones que exercixen la prostitució en els carrers de la ciutat de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4770

Data del DOGV
:   08-06-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/5287


Data del document
:   20-05-2004

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria de Benestar Social
    * prostitució
    * administració central
    * cooperació administrativa
    * organització benèfica
    * administració local

RESOLUCIÓ de 20 de maig de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del conveni de col·laboració entre la Generalitat Valenciana, a través de la Conselleria de Benestar Social, l'administració general de l'estat, a través de la Delegació del Govern a la Comunitat Valenciana, l'Ajuntament de València i Cáritas Diocesana de València, per a portar a cap un programa integral d'atenció a les persones que exercixen la prostitució en els carrers de la ciutat de València. [2004/M5287]
  
Subscrit, després de la tramitació prèvia reglamentària, entre la Generalitat Valenciana, a través de la Conselleria de Benestar Social, l'administració general de l'estat, a través de la Delegació del Govern a la Comunitat Valenciana, l'Ajuntament de València i Cáritas Diocesana de València, el 22 de març de 2004, un conveni de col·laboració per a portar a cap un programa integral d'atenció a les persones que exercixen la prostitució en els carrers de la ciutat de València, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0252/2004, i que figura com a annex d'esta resolució.
  
València, 20 de maig de 2004.- La directora general de Relacions amb les Corts i Secretariat del Govern: Alida C. Mas Taberner.
  
Conveni de col·laboració entre la Generalitat Valenciana, a través de la Conselleria de Benestar Social, l'administració general de l'estat, a través de la Delegació del Govern a la Comunitat Valenciana, l'Ajuntament de València i Cáritas Diocesana de València, per a portar a cap un programa integral d'atenció a les persones que exercixen la prostitució en els carrers de la ciutat de València.
  
València, 22 de març de 2004.
  
Reunits
  
D'una part, la consellera de Benestar Social, Alicia de Miguel García, en representació de la Generalitat Valenciana i fent ús de les facultats que li conferix la Llei 5/1983, de 30 de desembre, modificada per la Llei 1/2002, autoritzada per Acord del Consell de data 5 de març de 2004.
  
L'alcaldessa de l'Ajuntament de València, Rita Barberá Nolla, en nom i representació del referit Ajuntament, segons la legislació de règim local vigent, i l'acord de la Junta de Govern Local de data 30 de gener de 2004.
  
El delegat del Govern de la Comunitat Valenciana, Juan Cotino Ferrer, fent ús de les facultats que per llei se li conferixen.
  
I d'una altra, el director de Cáritas Diocesana de València, José Mª de Scals Klein, en nom i representació seua, autoritzat pel vigent estatut de la institució.
  
Obren en nom i representació de les corporacions a què representen, i els càrrecs dels quals consten per notorietat. Es reconeixen capacitat legal suficient per a l'atorgament del present conveni de col·laboració i a este efecte
  
Manifesten
  
Primer. Que la Llei de la Generalitat Valenciana 5/1997, de 25 de juny, per la qual es regula el sistema de servicis socials en l'àmbit de la Comunitat Valenciana, garantix, en el seu títol preliminar, article 1, a tots els ciutadans la prevenció, el tractament i l'eliminació de qualsevol causa o situació de marginació o desigualtat social, la coordinació dels recursos i de les iniciatives públiques i privades, així com els aspectes socials dels sistemes sanitaris i educatius.
  
Segon. A causa de les problemàtiques generades per la prostitució es va iniciar l'any 2001 un treball interdisciplinar d'atenció integral als que l'exercixen.
  
La unitat d'atenció integral va complir notablement l'objectiu de conéixer les variables que estan incidint en la problemàtica de les mencionades dones i que determinen quins factors econòmics i socials són de major rellevància i que podran possibilitar portar a cap una tasca més especialitzada encaminada cap a aconseguir objectius d'inserció en aquelles dones la demanda de les quals va en el mencionat sentit.
  
Tercer. Es proposa, per tant la realització d'un programa, en coordinació amb totes les institucions i organitzacions firmants, les bases essencials de les quals són: la prevenció, sensibilització, acompanyament i intervenció a les persones que es prostituïxen en els carrers de la ciutat de valència, així com la informació de tota classe de recursos de què es disposa, creant una comissió tècnica de seguiment del mencionat programa.
  
Clàusules
  
Primera. Objecte del conveni
  
Portar a cap un programa d'atenció a persones que exercixen la prostitució en els carrers de la ciutat de valència.
  
Segona. Actuacions que caldrà desenrotllar
  
Per a la consecució del mencionat fi les parts es comprometen a:
  
1. Posar en comú, per a la deguda execució del programa que constituïx l'objecte del present conveni, els recursos ordinaris de què disposen i que es concreten del següent mode:
  
a) Generalitat Valenciana
  
- Conselleria de Benestar Social:
  
- Finançar la contractació del personal de l'equip per al desenrotllament del programa, i gastos generals que se'n deriven.
  
La Conselleria de Benestar Social, coordinarà, si el programa d'actuacions així ho requerix, la col·laboració d'altres departaments de l'administració de la Generalitat Valenciana en les següents matèries:
  
Conselleria d'Economia, Hisenda i Ocupació:
  
- Elaboració i desenrotllament de programes formatius en coordinació amb Cáritas Diocesana de València.
  
Conselleria de Sanitat:
  
- Obtenció de la targeta solidària.
  
- Centre d'informació i prevenció de la sida (cips).
  
- Centre de suport al CAST.
  
b) Ajuntament de València:
  
- Centres municipals de servicis socials
  
- Centre d'atenció a persones sense llar
  
- Quatre places en el pis per a dones immigrants
  
- Prestacions socials (ajudes)
  
- Fins a vint ajudes d'entrada en vivenda.
  
c) Delegació de Govern de la Comunitat Valenciana:
  
Oficina d'estrangers a València, la qual es coordinarà amb els assessors jurídics disposats en el programa.
  
2. Cáritas Diocesana contractarà un equip de professionals especialitzats per al desenrotllament d'un programa específic de sensibilització, prevenció, intervenció i assistència a les destinatàries de les accions, informació de tots els recursos disponibles i orientació cap a la inserció laboral, i assumirà els gastos generals derivats del desenrotllament del programa.
  
Tercera. Obligacions de les parts
  
La Generalitat Valenciana junt amb l'Ajuntament de València, d'acord amb la seua programació anual i dins de les seues possibilitats competencials i pressupostàries, en el marc de subvencions previst en la legislació vigent, estimen l'aportació de les ajudes econòmiques en un total de huitanta-sis mil nou-cents dotze amb trenta cinc euros (86.912,35 e), els quals seran aportats per cada una de les institucions mencionades, d'acord amb el següent detall:
  
- Per part de la Generalitat Valenciana, a través de la Conselleria de Benestar Social, seixanta-quatre mil tres-cents setanta euros (64.370 e), a través de la línia de subvenció t-4965, o l'equivalent en el pressupost 2004, denominada ?P.I. atenció prostitució valència?, aplicació pressupostària 46.16.08.219.18.2 del pressupost de la Generalitat Valenciana per al 2004.
  
El lliurament de la mencionada quantia a què es referix la clàusula tercera, s'efectuarà en els següents termes:
  
Un 40% del seu import podrà lliurar-se, immediatament, una vegada subscrit el present conveni.
  
Un 20% s'abonarà després de l'aportació i comprovació de la documentació justificativa de l'efectiva i correcta aplicació de la suma lliurada a l'actuació objecte de la subvenció.
  
La resta s'abonarà, una vegada haurà justificat el beneficiari el compliment d'allò que s'ha convingut, així com, l'aportació dels justificants, factures o comprovants de gastos, en originals o fotocòpies compulsades, corresponents al desenrotllament de la totalitat de l'activitat subvencionada, sense perjuí que esta Conselleria puga demanar la documentació complementària que estime oportuna.
  
En aplicació de l'establit en l'article 47 bis, 3 a) b) del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell de la Generalitat Valenciana, per a la bestreta del primer 40% de la subvenció concedida no serà necessària la presentació de les garanties corresponents a la bestreta de les subvencions en tractar-se d'un programa de servicis socials que no supera els límits continguts en ell. No obstant això, el beneficiari podrà renunciar al règim establit en el present apartat presentant els justificants corresponents a cada un dels lliuraments de la subvenció concedida.
  
El termini màxim per a la justificació serà el 15 novembre de 2004.
  
- Per part de l'Ajuntament de València, vint-i-dos mil cinc-cents quaranta-dos amb trenta-cinc euros (22.542,35 e), a través de la línia de subvenció IB150/313/48427 del programa pressupostari del pressupost de l'Ajuntament de València per a l'exercici 2004.
  
Les subvencions assenyalades aniran destinades al finançament de la contractació de l'equip de professionals especialitzats a què es fa referència en el número 2 de l'estipulació segona, i fer front als gastos generals de la posada en marxa del mencionat programa.
  
Quarta. Programa específic d'actuació
  
La ONG firmant participarà junt amb les anteriors institucions, en el disseny i la planificació del programa específic d'actuació i, al seu torn, contractarà el personal especialitzat i els mitjans materials necessaris per a la seua posada en marxa.
  
Este personal desenrotllarà, fonamentalment, funcions relacionades amb la sensibilització, prevenció, intervenció, assistència i acompanyament a les destinatàries de les accions, informació de tots els recursos disponibles, oferta de servici i orientació cap a la inserció laboral.
  
Per a tal fi i tenint en compte els mitjans disposats, Cáritas Diocesana de València rebrà de l'Ajuntament de València i de la Generalitat Valenciana la quantitat de huitanta-sis mil nou-cents dotze amb trenta-cinc euros, referits en la clàusula tercera.
  
Quinta. Comissió de seguiment
  
Es mantindrà la comissió tècnica de seguiment i avaluació del present conveni, ja constituïda en anys anteriors, composta per un tècnic adscrit a cada una de les institucions i la ONG firmants del present conveni i un representant del col·lectiu a què es destinen les actuacions. L'esmentada comissió es reunirà cada dos mesos, a fi d'avaluar el funcionament del programa, proposar-ne les mesures correctores i dirimir els problemes d'interpretació i aplicació que puguen sorgir en el desenrotllament del present conveni. No obstant això, podrà ser convocada amb caràcter extraordinari per qualsevol dels seus membres.
  
Esta comissió que tindrà el caràcter d'òrgan col·legiat, designarà d'entre els seus membres un president i un secretari, sent-hi d'aplicació el règim jurídic de les administracions públiques i del procediment administratiu comú, en la redacció efectuada per la Llei 4/1999, de 13 de gener.
  
Sexta. Control i justificació de la subvenció
  
La comissió de seguiment arreplegada en el paràgraf anterior serà la responsable del control i l'aplicació dels fons subvencionats per a l'execució del programa específic d'actuació, finançat segons el que preveu el present conveni. Per a justificar-los, la ONG haurà de presentar els contractes celebrats, així com les factures dels gastos ocasionats per l'adquisició de mitjans materials necessaris per a l'execució del programa específic.
  
La justificació dels gastos originats amb ocasió de les actuacions finançades a càrrec dels fons previstos en l'estipulació tercera, s'efectuarà d'acord amb el que disposa el Text Refós de la Llei d'Hisenda Pública de la Generalitat Valenciana i les normes que siguen d'aplicació, en cada cas, atenent a l'origen dels fons, pels servicis de gestió econòmica de cada institució.
  
Sèptima. Conseqüències de l'incompliment
  
Escaurà la minoració proporcional de les subvencions destinades a finançar els gastos de l'estipulació tercera, en el cas que no es justifique de conformitat la totalitat de la subvenció concedida de forma global per qualsevol dels conceptes: contractes o adquisició de mitjans materials.
  
La Conselleria de Benestar Social procedirà al reintegrament o a la minoració quan concórreguen les causes previstes en l'article 47.9 del Text Refós de la Llei Hisenda Pública de la Generalitat Valenciana.
  
Octava. Resolució
  
En el cas que la ONG firmant no procedira a realitzar les actuacions dimanants del present conveni, qualsevol de les institucions que es comprometen a aportar els fons per a el seu finançament podrà procedir a la resolució del conveni.
  
Novena. Vigència
  
El present conveni obligarà les parts des del moment en què siga aprovat per tots els òrgans competents en cada cas i estendrà la seua vigència fins al 31 de desembre de l'any 2004.
  
Les parts, una vegada llegit el present conveni, procedixen a la firma de cinc exemplars seus en prova de conformitat, al lloc i en la data a dalt indicats, entregant-se en el mateix acte un exemplar a cada una de les parts.
  
La consellera de Benestar Social,
  
ALICIA DE MIGUEL GARCÍA
  
El delegat del Govern en la Comunitat Valenciana,
  
JUAN COTINO FERRER
  
L'alcaldessa de l'Ajuntament de València,
  
RITA BARBERÁ NOLLA
  
El director de Cáritas Diocesana de València,
  
JOSÉ Mª DE SCALS KLEIN
  
El secretari de l'Ajuntament de València,
  
VICENT MIQUEL I DIEGO